Knöödeli

Knöödeli () on  perinteinen keskieurooppalainen ruoka, jota syödään erityisesti Saksassa, Itävallassa, Slovakiassa, Tšekissä ja Puolassa. Sen saksalaiset nimet ovat Knödel (Etelä-Saksassa ja Itävallassa) tai Klöße (Keski- ja Pohjois-Saksassa), puolaksi muun muassa knedel, kluski, kopytka, slovakiksi knedlík tai knedľa ja englanniksi se käännetään yleensä "dumpling". 

Perusaineksina voi olla muun muassa perunoita, kuivuneita sämpylöitä, mannaryynejä, jauhoja, rahkaa tai lihaa. Näistä aineksista tehdään taikina, josta muodostetaan halkaisijaltaan noin 7-senttimetrisiä palloja, jotka keitetään kuumassa vedessä. Joskus ne ovat myös täytettyjä. Pyöryköitä voidaan syödä niin perusruokana, keitossa kuin jälkiruokana. Pyöryköitä on kymmeniä eri laatuja.

Muutaman yleisen knöödelin kuvaus
Perunaknöödeli 
eli Kartoffelknödel on Itävallassa ja Saksassa hyvin yleinen, etenkin porsaanpaistin kanssa tarjoiltava lisuke. Itävallassa on tyypillistä tehdä perunaknöödelin taikina keitetyistä perunoista, kun taas Saksassa on yleistä valmistaa perunaknöödeli raaoista perunoista tehdystä taikinasta. Raa'at perunat raastetaan hyvin hienoksi tai keitetyt perunat soseutetaan, minkä jälkeen joukkoon lisätään kananmunaa ja vehnäjauhoja, jotka pitävät perunaknöödelin kasassa ja knöödeli maustetaan miedosti suolallahttp://www.ichkoche.at/kartoffelknoedel-rezept-8112. Taikina on täysin sama kuin italialaisten gnocchien taikinahttps://www.bettybossi.ch/de/Rezept/ShowRezept/BB_BBZF090615_0027A-40-de mutta valmis knöödeli on paljon suurempi kuin gnocchi. Raaka knöödeli keitetään kypsäksi suolavedessä.

Sämpyläknöödeli
Sämpyläknöödeli eli Semmelknödel on suosittu lisuke erilaisten liha-, kasvis- ja sienikastikkeiden kanssa. Se valmistetukseen käytetään leikkaamalla nuukahtaneista sämpylöistä tai muusta soveltuvasta vaaleasta leivästä pieniä kuutioita, jotka kuivatetaan. Alueilla, joissa sämpyläknöödelit ovat suosittuja, voi valmiiksi leikattuja ja kuivatettuja sämpyläkuutioita ostaa valmiina leipomoista ja hyvinvarustetusta ruokakaupasta. Kuivien sämpyläkuutioiden sekaan lisätään kananmunaa, vähän jauhoja, maitoa, sipulia ja maun mukaan persiljaa, suolaa ja pekonia mausteeksihttp://www.ichkoche.at/tiroler-speckknoedel-rezept-192823. Pekonilla maustettuja sämpyläknöödeleitä kutsutaan pekoniknöödeleiksi eli Speckknödel. Myös sämpyläknöödeli kypsennetään keittämällä se suolavedessä.

Tšekissä ja Slovakiassa sämpyläknöödelit muotoillaan raa'asta taikinasta noin 30 cm pitkulaiseen muotoon, minkä jälkeen taikina kääritään puhtaan keittiöpyyhkeen sisään tiukaksi pötköksi ja se keitetään liinan sisällä kypsäksi.https://www.google.ch/search?q=germkn%C3%B6del&client=safari&biw=1440&bih=860&source=lnms&tbm=isch&sa=X&ved=0ahUKEwiiiceby7nPAhUBnRoKHZc7DgIQ_AUIBigB#tbm=isch&q=serviettenkn%C3%B6del Tätä pidetään vedessä irtoimenaan keitettävää palloa helpompana ja pienempitöisenä kypsennystapana. Liinan sisällä kypsentämisen takia tämän muotoista knöödeliä kutsutaan saksan kielessä Serviettenknödeliksi. Tšekissä knödelillä tai knedelillä tarkoitetaan nimenomaan sämpyläknöödeliä, joka on kypsennetty liinan sisällä ja josta leikataan lisukkeeksi muutama kiekon muotoinen pala.

 Hiivaknöödeli 
Germknödel eli hiivaknöödeli on tyypillinen itävaltalainen makea jälkiruokaknöödeli, jonka sisällä on mausteista luumusosetta. Joskus sitä tarjoillaan suuren kokonsa ansiosta myös lounaaksi. Sen päälle ripotellaan unikonsiemeniä ja se tarjoillaan keittolautasella vaniljakastikkeen kera. GermknödelGerm on saksan kielen Itävallan murretta ja tarkoittaa hiivaa. Myös tämä hiivataikinaan tehty knöödeli kypsennetään vedessä keittäen. http://www.ichkoche.at/germknoedel-rezept-1822 

 Aprikoosiknöödeli ja muut vastaavat makeat knöödelit 
Aprikoosiknöödeli eli saksaksi Marillenknödel on suosittu makea jälkiruoka Itävallassa. Marille on saksan kielen Itävallan murretta ja tarkoittaa aprikoosia. Aprikoosiknöödelin tapaan valmistetaan myös luumulla, mansikoilla tai jopa suklaalla täytettyjä knöödeleitä. Valmistukseen käytetään perunaköödelin taikinaa kuorena, joka muotoillaan aprikoosin tai muun täytteen päälle pyöreäksi palloksi, joka kypsennetään keittämällä vedessähttps://sukeltelija.wordpress.com/tag/marillenknodel/. Eri täytteiden suosio riippuu luonnollisesti siitä, mitä tähän tarkoitukseen sopivia hedelmiä tai marjoja alueella kasvaa. Itävallassa kasvaa paljon aprikoosipuitahttp://www.donau.com/en/the-danube-in-lower-austria/information-service/media-b2b/media/the-wachau-apricot/48b5695457bc12ea6a2fb852c5ab23db/?tx_news_pi1%5Bcontroller%5D=News&tx_news_pi1%5Baction%5D=detail, mistä syystä siellä juuri aprikoosiknöödelit ovat suosittuja.

Makkara-, jauheliha- ja pekoniknöödelit sekä muut vastaavat suolaiset knöödelit
Makkaraknöödeli (saksaksi Wurstknödel), jauhelihaknöödeli (saksaksi Hascheeknödel)  ja pekonitäytteinen knöödelin valmistusperiaate on sama kuin makeiden täytettyjen, kuten aprikoosiknöödelin, eli  suolaisen täytteen päälle muotoillaan perunaknöödelitaikinasta kuori niin, että kokonaisuudesta tulee kiinteä ja pyöreä pallohttps://www.google.ch/search?q=wurstkn%C3%B6del&client=safari&rls=en&biw=1440&bih=860&source=lnms&tbm=isch&sa=X&ved=0ahUKEwjAzbajz7nPAhWDuRoKHXs8BfUQ_AUIBigB#tbm=isch&q=wurstkn%C3%B6del+hascheekn%C3%B6del. Myös nämä knöödelit kypsennetään keittämällä. Tällaiset suolaiset, voimakasmakuiset knöödelit tarjoillaan pääruokana jonkun, yleensä miedon paprika- tai sienikastikkeen kera, eli ei lisukkeena, kuten peruna- ja sämpyläknöödelit. Täytetyt suolaiset knöödelit on hyvin perinteinen ja suosittu pääruoka Itävallassa ja paikoin myös Etelä-Saksassa. Jotkin lihatäytteiset kiinalaiset dumplingit ovat maultaan hyvin samankaltaisia kuin suolaiset täytetyt knöödelit. 

Maksaknöödeli-keitto
Maksaknöödeli eli Leberknödel on voimakasmakuinen suolainen knöödeli, joka tarjoillaan voimakkaassa lihaliemessä niin sanottuna Leberknödelsuppena eli maksaknöödelikeittona. Vaikka maksaknöödeli on suosittu keittoruoka ja sitä löytyy Itävallasta ja Etelä-Saksasta usein ravintolan ruokalistalta, sitä ei yleensä valmisteta kotioloissa vaan maksaknöödelit ostetaan joko lihakauppiaan valmistamana tai marketista säilykkeenä.

Lähteet

Aiheesta muualla




Luokka:Ruokalajit
Luokka:Saksalainen keittiö
Luokka:Itävaltalainen keittiö
Luokka:Tšekkiläinen keittiö